
[image: image1.png]



PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



P.l. 406/31.08.2002


Domnului deputat

Neagu Ion

Preşedintele Comisiei juridice, de disciplină şi imunităţi

AVIZ

asupra proiectului de Lege privind aprobarea Ordonanţei Guvernului nr.64/2002 pentru modificarea şi completarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor  împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România

În conformitate cu prevederile art.89 din Regulamentul Camerei Deputaţilor, Biroul permanent a trimis, cu adresa nr.406 din 3 septembrie 2002, Comisiei pentru drepturile omului, culte şi problemele minorităţilor naţionale, spre dezbatere şi avizare proiectul de Lege privind aprobarea Ordonanţei Guvernului nr.64/2002 pentru modificarea şi completarea Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor  împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, înregistrat cu nr.25/501/03.09.2002.

Membrii comisiei au examinat proiectul de Lege, potrivit prevederilor art.60 din Regulamentul Camerei Deputaţilor, în şedinţa din 11 septembrie 2002 şi au hotărât, cu unanimitate de voturi, să îi acorde aviz favorabil, cu următorul amendament admis: 

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
“2. Alineatul 1 al articolului 5 se modifică şi va avea următorul cuprins:

         “(1)Cererea poate fi introdusă de persoana condamnată sau supusă unei măsuri administrative abuzive ori, după decesul acesteia, de soţul sau rudele până la gradul al patrulea inclusiv, până, cel mai târziu, la 31 decembrie 2002.”
Domnul deputat Wittstock Eberhard-Wolfgang şi doamna deputat Dreţcanu Doina Micşunica, propun modificarea alineatului (1) al articolului 5 cuprins în punctul 2 al ordonanţei  în următoarea formă:

“2. Alineatul 1 al articolului 5 se modifică şi va avea următorul cuprins:

         “(1)Cererea poate fi introdusă de persoana condamnată sau supusă unei măsuri administrative abuzive ori, după decesul acesteia, de soţul sau rudele până la gradul al patrulea inclusiv, până, cel mai târziu, la 31 decembrie 2003.”

Amendamentul a fost adoptat cu unanimitate de voturi.
   Autorii consideră că prelungirea termenului este necesară, având în vedere numeroasele solicitări din teritoriu, în special după adoptarea Legii nr.568/2001 de aprobare a OUG nr.214/1999, care a intrat în vigoare după expirarea termenului-limită de aprobare a respectivei ordonanţe.

